St. Andreaslogen Skansen

St. Andreaslogen Skansen nr. 411 er en St. Andreasloge (St. Andreasloge nr. 11) i Den Norske Frimurerorden. Logen ble innviet den 6. februar 1977 i Tromsø. Historisk har den sin bakgrunn i Troms og Finnmarks St. Andreas broderforening, som ble grunnlagt den 4. oktober 1954 i Tromsø. Broderforeningen var underlagt St. Andreaslogen St. Eystein i Trondhjem.

Logen ble ved grunnleggelsen lagt under Trondhjems Provincialloge. Den 13. mai 1996 ble den underlagt Tromsø Provincialloge. Logen har sitt lokale i Forhåpningen 21B, og deler adresse med St. Johanneslogen Stella Polaris, Tromsø Provincialloge, såvel som Tempelridderordenens Riddertempel Stella Maris.

Logens valgspråk er Gjennom Mørke til Lys. Logens våpenskjold er det gamle kommunevåpenet til Tromsøysund kommune som ble slått sammen med Tromsø 1. januar 1964.

Logen er oppkalt etter kong Håkon Håkonsson, som i 1250 bygde et vern mot karelere og russere.

Ordførende Mestere

Litteratur
 Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
 Matrikkel over Den Norske Frimurerorden for arbeidsåret 2007, Aktietrykkeriet i Trondhjem
 Matrikkel over Den Norske Frimurerorden for arbeidsåret 2015, Aktietrykkeriet i Trondhjem

Trondhjems Provincialloge
Tromsø Provincialloge
Skansen
Organisasjoner etablert i 1977
Kultur i Tromsø
1977 i Norge